প্রেস বিজ্ঞপ্তি ॥ ১৫ই আগস্ট জাতীয় শোক দিবস উপলক্ষ্যে নবীগঞ্জ উপজেলার রাজরাণী সুভাসিণী বালিকা উচ্চ বিদ্যালয়ে শোক র‌্যালী ও আলোচনা সভা অনুষ্ঠিত হয়েছে। বিদ্যালয় ম্যানেজিং কমিটির সভাপতি ও প্রতিষ্ঠাতা কালী প্রসন্ন দাসের সভাপতিত্বে ও সহকারী শিক্ষক সঞ্জিত চক্রবর্তীর পরিচালনায় অনুষ্ঠিত শোক সভায় বক্তব্য রাখেন কালিয়ারভাঙ্গা ইউনিয়ন আওয়ামীলীগ সাধারণ সম্পাদক ফরহাদ আহমেদ, প্রধান শিক্ষক শাহ্ মোঃ মোশাহিদ আলী, সহকারী শিক্ষক মহসিন আলী প্রমূখ। এতে উপস্থিত ছিলেন, বিদ্যালয় ম্যানেজিং কমিটির সদস্য আজিদ মিয়া, জাকির হোসেন, নূরুল হক প্রমূখ। আলোচনা সভা শেষে বক্তারা জাতির জনক বঙ্গবন্ধু শেখ মুজিবুর রহমানসহ ১৫ই আগস্ট শাহাদৎবরণকারীদের আত্মার মাগফেরাত কামনা করে দোয়া পরিচালনা করেন সহকারী শিক্ষক মাওলানা আজাদুর রহমান।